ai4bharat/Pralekha huggingface dataset:
વહાણવટા મંત્રાલય
મંત્રીમંડળે કોલકાતા બંદર ટ્રસ્ટનું નામ બદલીને શ્યામા પ્રસાદ મુખરજી ટ્રસ્ટ રાખવાની મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રીમંડળની બેઠકે કોલકાતા બંદર ટ્રસ્ટનું નામ બદલીને શ્યામા પ્રસાદ મુખરજી ટ્રસ્ટ રાખવાની મંજૂરી આપી છે.
કોલકાતા બંદર ટ્રસ્ટના બોર્ડ ઓફ ટ્રસ્ટીઓની 25 ફેબ્રુઆરી 2020ના રોજ બેઠક યોજાઇ હતી અને કોલકાતા બંદરનું નામ બદલીને શ્યામા પ્રસાદ મુખરજી પોર્ટ, કોલકાતા રાખવા અંગે ઠરાવ પસાર કરવામાં આવ્યો હતો. તેઓ અગ્રણી ન્યાયશાસ્ત્રી, વિદ્વાન, વિચારક અને વિશાળ જનસમુદાયના નેતા હોવાથી આ બંદર ટ્રસ્ટને તેમનું નામ આપવાનો વિચાર કરવામાં આવ્યો હતો.
12 જાન્યુઆરી 2020ના રોજ કોલકાતા બંદરના દોઢસો વર્ષના મહોત્સવની ઉજવણીના ઉદ્ઘાટન પ્રસંગે પશ્ચિમ બંગાળના લોકોની લાગણીઓને ધ્યાનમાં રાખીને, એવી જાહેરાત કરવામાં આવી હતી કે, કોલકાતા બંદરને પશ્ચિમ બંગાળના સૌથી પાત્રતા ધરાવતા પુત્ર અને રાષ્ટ્રીય સિંચાઇના પ્રણેતા તેમજ બંગાળના વિકાસના સ્વપ્નદૃશ્ટા, ઔદ્યોગિકરણના પ્રેરણામૂર્તિ અને એક કાયદો એક રાષ્ટ્રના પ્રખર હિમાયતી ડૉ. શ્યામા પ્રસાદ મુખરજીનું નામ આપવામાં આવશે.
પૃષ્ઠભૂમિ:
કોલકાતા બંદર દેશનું સૌથી પહેલું મોટું બંદર તેમજ નદી કાંઠે આવેલું એકમાત્ર બંદર છે. 17 ઓક્ટોબર 1870ના રોજ 1870ના અધિનિયમ V અનુસાર પોર્ટ ઓફ કલકત્તાના સુધારા માટે કમિશનરોની નિયુક્તિ બાદ ટ્રસ્ટ દ્વારા તેનું સંચાલન શરૂ થયું હતું. પ્રથમ શિડ્યૂલ, ભાગ -1 – ભારતીય બંદરોના મુખ્ય બંદર અધિનિયમ, 1908માં તે અનુક્રમ નંબર 1 પર આવે છે અને મુખ્ય બંદરો અધિનિયમ, 1963 દ્વારા તેનું સંચાલન કરવામાં આવે છે. કોલકાતા બંદરે 150 વર્ષની સફર પૂરી કરી છે અને તેની આ સફરમાં તે ભારતનું વેપાર, વાણિજ્ય અને આર્થિક વિકાસનું પ્રવેશદ્વાર બન્યું છે. તે ભારતની સ્વતંત્રતની લડત, પહેલું અને બીજુ વિશ્વયુદ્ધ અને ખાસ કરીને પૂર્વીય ભારત સહિત દેશમાં આકાર લઇ રહેલા સોશિયો-કલ્ચરલ પરિવર્તનોનું સાક્ષી રહ્યું છે.
સામાન્યપણે, ભારતમાં મુખ્ય બંદરો જ્યાં તે હોય તે શહેર અથવા નગરના નામ પરથી નામ આપવામાં આવેલા છે. જોકે ભૂતકાળમાં, કેટલાક બંદરોને, વિશેષ કિસ્સામાં અથવા અગ્રણી નેતાઓના અભૂતપૂર્વ યોગદાનને ધ્યાનમાં રાખીને તે મહાન નેતાઓ નામે બંદરોના નામ રાખવામાં આવ્યા છે. ન્હાવા શેવા બંદરનું નામ 1989માં બદલીને જવાહરલાલ નહેરુ બંદર ટ્રસ્ટ રાખવામાં આવ્યું હતું. 2011માં ટુટીકોરિન બંદરનું નામ બદલીને વી.ઓ.ચિદમ્બરનાર બંદર ટ્રસ્ટ રાખવામાં આવ્યું હતું અને એન્નોર બંદર લિમિટેડનું નામ બદલીને શ્રી કે. કામરાજરના માનમાં કામરાજર બંદર લિમિટેડ રાખવામાં આવ્યું છે. તેઓ અગ્રણી સ્વતંત્રતા સેનાની તામિલનાડુના ભૂતપૂર્વ મુખ્યમંત્રી હતા. તાજેતરમાં 2017માં કંડલા બંદરનું નામ બદલીને દીનદયાળ બંદર રાખવામાં આવ્યું છે. આ ઉપરાંત, સંખ્યાબંધ હવાઇમથકોનું નામ પણ બદલીને ભારતના મહાન રાષ્ટ્રીય નેતાઓના નામ પરથી રાખવામાં આવ્યું છે.
GP/DS
(
પ્રધાનમંત્રીનું કાર્યાલય
પ્રધાનમંત્રી 22 સપ્ટેમ્બરનાં રોજ ઓડિશા અને છત્તિસગઢની મુલાકાત લેશે
પ્રધાનમંત્રી શ્રી નરેન્દ્ર મોદી 22 સપ્ટેમ્બર, 2018નાં રોજ ઓડિશા અને છત્તિસગઢની મુલાકાત લેશે.
ઓડિશાનાં તાલચેરમાં તેઓ તાલચેર ફર્ટિલાઇઝર પ્લાન્ટને નવેસરથી શરૂ કરવા માટેની કામગીરીનો પ્રારંભ કરવાની તકતીનું અનાવરણ કરશે. ભારતમાં આ પ્રથમ પ્લાન્ટ છે, જે કોલ ગેસિફિકેશન આધારિત યુનિટ હશે. આ પ્લાન્ટમાં ખાતર ઉપરાંત કુદરતી ગેસનું પણ ઉત્પાદન થશે, જેથી દેશની ઊર્જાની જરૂરિયાતમાં યોગદાન થશે.
પછી પ્રધાનમંત્રી ઝારસુગુડાનો પ્રવાસ કરશે, જ્યાં તેઓ ઝારસુગુડા એરપોર્ટનું ઉદઘાટન કરશે. આ એરપોર્ટ પશ્ચિમ ઓડિશાને ભારતનાં ઉડ્ડયન નકશામાં લાવશે તથા ઉડાન યોજના મારફતે પ્રાદેશિક હવાઈ જોડાણની સુવિધા થશે.
પ્રધાનમંત્રી ગર્જનબહાલ કોલસાની ખાણો અને ઝારસુગુડા-બારાપલી-સરગેડા રેલ લિન્ક દેશને અર્પણ કરશે. તેઓ દુલંગા કોલસાની ખાણોમાંથી કોલસાનું ઉત્પાદન અને પરિવહનની શરૂઆત દર્શાવતી તકતીનું અનાવરણ પણ કરશે.
પછી પ્રધાનમંત્રી છત્તિસગઢમાં જાન્જગીર ચમ્પા આવશે. તેઓ પરંપરાગત હાથવણાટ અને કૃષિ પરના પ્રદર્શનની મુલાકાત લેશે. તેઓ રાષ્ટ્રીય હાઇવે પ્રોજેક્ટ માટે અને પેન્ડરા-અનુપપુરની ત્રીજી રેલવે લાઇનનો શિલાન્યાસ કરશે. ત્યાર બાદ તેઓ જનસભાને સંબોધિત કરશે.
RP
(Visitor Counter : 127
મંત્રીમંડળ
મંત્રીમંડળે સૂચના અને સંચાર પ્રૌદ્યોગિકીના ક્ષેત્રમાં ભારત અને જાપાન વચ્ચે સહકાર અંગેના સહયોગ કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ઇન્ફોર્મેશન અને કમ્યુનિકેશન ટેકનોલોજી  ક્ષેત્રમાં દ્વિપક્ષીય સહયોગ ઉપર ભારત અને જાપાન વચ્ચે સહકારના સમજૂતી કરાર  ઉપર હસ્તાક્ષર કરવા માટે મંજૂરી આપી દીધી છે.
આ સહકાર સમજૂતી કરાર  કમ્યુનિકેશનના ક્ષેત્રમાં દ્વિપક્ષીય સહયોગ અને પારસ્પરિક સમજણને મજબૂત કરવામાં યોગદાન આપશે અને તે ભારત માટે એક વ્યૂહાત્મક પહેલ તરીકે કામ કરશે કારણ કે જાપાન ‘સ્પેશ્યલ સ્ટ્રેટેજિક એન્ડ ગ્લોબલ પાર્ટનરશીપ” હોદ્દા સાથેનો એક મહત્વનો ભાગીદાર દેશ છે.
આ MoC બંને દેશો વચ્ચે 5જી નેટવર્ક, ટેલિકોમ સિક્યોરીટી, સબમરીન કેબલ, સ્ટેન્ડર્ડ સર્ટિફિકેશન ઓફ કમ્યુનિકેશન ઇક્વિપમેન્ટ, આધુનિક વાયરલેસ તકનીક અને આઇસીટીની ઉપયોગીતા, આઇસીટી ક્ષમતા નિર્માણ, પબ્લિક પ્રોટેક્શન અને ડિઝાસ્ટર રિલીફ, આર્ટિફિશિયલ ઇન્ટેલિજન્સ / બ્લોક ચેઇન, સ્પેક્ટ્રમ ચેઇન, સ્પેક્ટ્રમ મેનેજમેન્ટ, બહુપક્ષીય પ્લેટફોર્મ ઉપર સહયોગ વગેરે જેવા અનેક ક્ષેત્રોમાં સહયોગ સાધવામાં મદદ કરશે.
આ MoC આગળ જતાં ભારત માટે વૈશ્વિક માનકીકૃત પ્રક્રિયામાં પ્રવેશવાની તક વધારશે. આઇસીટી ટેકનોલોજીમાં સહયોગથી દેશમાં આઇસીટી ઇન્ફ્રાસ્ટ્રકચરને મજબૂત કરવામાં મદદ કરશે. ભવિષ્યના સબમરીન કેબલ નેટવર્ક અને ટેકનોલોજીના વિકાસમાં સહયોગ એ ભારતના મૂળ અંતરિયાળ વિસ્તારો સાથેના જોડાણને પ્રોત્સાહન આપવામાં મદદ કરશે. આ MoC નું લક્ષ્ય આઇસીટી અને સ્ટાર્ટ અપ ઇકો સિસ્ટમના આગળ જતાં વિકાસના ક્ષેત્રમાં માનવીય ક્ષમતા નિર્માણને પ્રોત્સાહન આપવાનું છે કે જે આત્મનિર્ભર ભારતના લક્ષ્યાંકોને હાંસલ કરવામાં યોગદાન આપશે.
SD/GP/BT
(
પ્રધાનમંત્રીનું કાર્યાલય
ડો. પી કે મિશ્રાએ પ્રધાનમંત્રીના અગ્ર સચિવની કામગીરી સંભાળી
ડો. પ્રમોદ કુમાર મિશ્રા, પ્રધાનમંત્રીનાં અગ્ર સચિવ
નવી દિલ્હી, 11-09-2019
પ્રધાનમંત્રીનાં અગ્ર સચિવ સ્વરૂપે ડો. પ્રમોદ કુમાર મિશ્રાની નિમણૂક કરવામાં આવી છે. તેમણે આજે એમની કામગીરી સંભાળી હતી.
ડો. મિશ્રા કૃષિ, ડિઝાસ્ટર મેનેજમેન્ટ, ઊર્જા ક્ષેત્ર, માળખાગત રચના, નાણાકીય વ્યવસ્થાપન અને નિયમનકારક બાબતો સાથે સંબંધિત કાર્યક્રમોમાં મેનેજમેન્ટનો બહોળો અનુભવ ધરાવે છે. સંશોધન, નીતિનિર્માણ, કાર્યક્રમ/યોજના, મેનેજમેન્ટ અને પબ્લિકેશનમાં એમણે પ્રશંસનીય કામગીરી અદા કરી છે. તેઓ નીતનિર્માણ અને વહીવટમાં લાંબો અનુભવ ધરાવે છે. ડો. મિશ્રા પ્રધાનમંત્રી એડિશનલ પ્રિન્સિપલ સેક્રેટરી, કૃષિ અને સહયોગનાં સચિવ રાજ્ય વિદ્યુત નિયામક પંચનાં ચેરમેનનાં પદો પર કામ કરી ચુક્યાં છે. કૃષિ અને સહયોગનાં સચિવ સ્વરૂપે તેમણે રાષ્ટ્રીય કૃષિ વિકાસ કાર્યક્રમ  અને રાષ્ટ્રીય ખાદ્ય સુરક્ષા મિશન માં મહત્ત્વપૂર્ણ અદા કરી છે.
વર્ષ 2014-19 દરમિયાન પ્રધાનમંત્રીનાં અધિક અગ્ર સચિવ સ્વરૂપે ડો. મિશ્રાની વરિષ્ઠ પદો પર નિમણૂકો સહિત માનવ સંસાધન મેનેજમેન્ટમાં ઇનોવેશન અને પરિવર્તન લાવવાનો શ્રેય જાય છે.
તેમણે ચાર વર્ષ સુધી ઇન્સ્ટિટ્યૂટ ઓફ ડેવલપમેન્ટ સ્ટડીઝ માં સંશોધન અને શિક્ષણ સંબંધિત કામગીરી કરી હતી. તેમણે યોજનાઓ માટે એડીબી અને વર્લ્ડ બેંક સાથે ચર્ચાવિચારણા કરી છે. શ્રી મિશ્રા ઇન્ટરનેશનલ ક્રોપ રિસર્ચ ઇન્સ્ટિટ્યૂટ ફોર સેમી-એરિડ ટ્રોપિક્સ ની વહીવટી પરિષદનાં સભ્ય રહ્યાં છે. તેમણે વિવિધ આંતરરાષ્ટ્રીય સંમેલનોમાં નિષ્ણાત સ્વરૂપે ભાગ લીધો છે.
તાજેતરમાં ડો. મિશ્રાને સંયુક્ત રાષ્ટ્ર સાસાકાવા પુરસ્કાર 2019થી સન્માનિત કરવામાં આવ્યાં છે. ડિઝાસ્ટર મેનેજમેન્ટમાં આ સૌથી પ્રતિષ્ઠિત આંતરરાષ્ટ્રીય પુરસ્કાર છે.
ડો. મિશ્રાએ યુનિવર્સિટી ઓફ સસેક્સમાં અર્થશાસ્ત્ર/વિકાસ અભ્યાસમાં પી.એચડી અને વિકાસ અર્થશાસ્ત્રમાં એમ. એની ડિગ્રી હાંસલ કરી છે. તેમણે દિલ્હી સ્કૂલ ઓફ ઇકોનોમિક્સમાંથી અર્થશાસ્ત્રમાં એમ. એ કર્યું હતું. ડો. મિશ્રાએ 1970માં જી એમ કોલેજ માંથી પ્રથમ વર્ગમાં બી. એ. ઑનર્સ ની પરીક્ષા પાસ કરી હતી. ઓડિશાની તમામ યુનિવર્સિટીઓમાં અર્થશાસ્ત્રમાં પ્રથમ વર્ગ હાંસલ કરનાર તેઓ એકમાત્ર વિદ્યાર્થી હતાં.
તેમનાં નીચે લેખ/પુસ્તકો પ્રકાશિત થયાં છેઃ
- ધ કચ્છ અર્થક્વેક 2001: રિકલેક્શન લેસન્સ એન્ડ ઇનસાઇટ્સ, નેશનલ ઇન્સ્ટિટ્યૂટ ઓફ ડિઝાસ્ટર મેનેજમેન્ટ, નવી દિલ્હી, ભારત .
- એગ્રીકલ્ચરલ રિસ્ક, ઇન્શ્યોરન્સ એન્ડ ઇન્કમ : એ સ્ટડી ઓફ ધ ઇમ્પેક્ટ એન્ડ ડિઝાઇન ઓફ ઇન્ડિયાઝ કોમ્પ્રિહેન્સિવ ક્રોપ ઇન્શ્યોરન્સ સ્કીમ, એવેબરી, એલ્ડરશોટ, યુકે .
- સંપાદન – ડેવલપમેન્ટ એન્ડ ઓપરેશન ઓફ એગ્રિકલ્ચરલ ઇન્શ્યોરન્સ સ્કીમ્સ ઇન એશિયા, એશિયન પ્રોડક્ટિવિટી ઓર્ગેનાઇઝેશન, ટોક્યો, જાપાન .
ઘણાં આંતરરાષ્ટ્રીય મેગેઝિનોમાં તેમનાં લેખો અને સમીક્ષાઓ પ્રકાશિત થઈ છે.
DK/GP
(Visitor Counter : 259
પ્રધાનમંત્રીનું કાર્યાલય
પ્રધાનમંત્રીએ વાયુસેના દિવસ પર ભારતીય વાયુસેનાને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ ભારતીય વાયુસેનાના સભ્યો અને તેમના પરિવારોને વાયુસેના દિવસ નિમિત્તે શુભેચ્છા પાઠવી છે.
એક ટ્વીટમાં, પ્રધાનમંત્રીએ કહ્યું;
"વાયુસેના દિવસ પર, હિંમતવાન હવાઈ યોદ્ધાઓ અને તેમના પરિવારોને મારી શુભેચ્છાઓ. નभः स्पृषं दीपम्' ના સૂત્રને અનુરૂપ, ભારતીય વાયુસેનાએ દાયકાઓથી અસાધારણ દક્ષતા દર્શાવી છે. તેઓએ રાષ્ટ્રને સુરક્ષિત કર્યું છે અને આપત્તિઓમાં નોંધપાત્ર માનવ ભાવના પણ દર્શાવી છે. "
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીની ઇજિપ્તમાં ભારતીય સમુદાય સાથે વાતચીત
પ્રધાનમંત્રી શ્રી નરેન્દ્ર મોદીએ 24 જૂન 2023ના રોજ કૈરોમાં તેમની ઇજિપ્તની સરકારી મુલાકાત દરમિયાન ભારતીય સમુદાયના સભ્યો સાથે વાર્તાલાપ કર્યો હતો.
તેમની સાથેની વાતચીતમાં પ્રધાનમંત્રીએ ભારત-ઈજિપ્ત સંબંધોને મજબૂત કરવા તેમના યોગદાન માટે સમુદાયની પ્રશંસા કરી હતી.
ભારતીય ડાયસ્પોરાના 300થી વધુ સભ્યો, જેમાં વિદ્યાર્થીઓ, વ્યાવસાયિકો અને ઉદ્યોગપતિઓનો સમાવેશ થાય છે, આ કાર્યક્રમમાં ભાગ લીધો હતો.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ કાબુલ યુનિવર્સિટી ખાતે થયેલા આતંકવાદી હુમલાની નિંદા કરી
પ્રધાનમંત્રી શ્રી નરેન્દ્ર મોદીએ કાબુલ યુનિવર્સિટી ખાતેના કાયરતાભર્યા આતંકવાદી હુમલાની નિંદા કરી છે.
પ્રધાનમંત્રીએ કહ્યું કે, "આજે હું કાબુલ યુનિવર્સિટી ખાતેના કાયરતાભર્યા આતંકવાદી હુમલાની નિંદા કરું છું. આપણી પ્રાર્થનાઓ પીડિતો અને ઘાયલોના પરિવારજનો સાથે છે. અમે આતંકવાદ સામેના અફઘાનિસ્તાનના મક્કમ સંઘર્ષને સમર્થન આપીશું."
SD/GP/BT
(
આર્થિક બાબતો પર મંત્રીમંડળીય સમિતિ
મંત્રીમંડળે મેસર્સ એન્કોરેજ ઇન્ફ્રાસ્ટ્રક્ચર ઇન્વેસ્ટમેન્ટ હોલ્ડિંગ લિમિટેડના એફડીઆઇ પ્રસ્તાવને ભારતમાં રૂ. 15000 કરોડના રોકાણની દરખાસ્ત સાથે મંજૂરી આપી
રોકાણ ઇન્ફ્રાસ્ટ્રક્ચર અને બાંધકામ ક્ષેત્ર માટે અને એરપોર્ટ ક્ષેત્ર માટે પણ મોટું પ્રોત્સાહન આપશે
તાજેતરમાં જાહેર કરેલી રાષ્ટ્રીય મુદ્રીકરણ પાઇપલાઇન  ને એક નોંધપાત્ર પ્રોત્સાહન, કારણ કે તે અસ્કયામતોને સંભાળવા સહિત રાજ્યની માલિકીની માળખાકીય સંપત્તિઓ ભાડે આપવા માટે મદદ કરશે
પ્રધાનમંત્રી શ્રી નરેન્દ્ર મોદીની અધ્યક્ષતામાં આર્થિક બાબતોની મંત્રીમંડળીય સમિતિએ મેસર્સ એન્કોરેજ ઇન્ફ્રાસ્ટ્રક્ચર ઇન્વેસ્ટમેન્ટ હોલ્ડિંગ લિમિટેડમાં ₹ 15,000 કરોડ સુધીના રોકાણના એફડીઆઇ પ્રસ્તાવને મંજૂરી આપી છે. ભારતીય રોકાણ હોલ્ડિંગ ખાસ કરીને ઇન્ફ્રાસ્ટ્રક્ચર અને બાંધકામ-વિકાસ ક્ષેત્રોમાં રોકાણના હેતુ માટે સંકળાયેલું છે જેમાં એરપોર્ટ ક્ષેત્ર અને ઉડ્ડયન સંબંધિત વ્યવસાયો અને સેવાઓમાં ડાઉનસ્ટ્રીમ રોકાણ સાથે પરિવહન અને લોજિસ્ટિક્સ વગેરે સામેલ હોઈ શકે છે. આ રોકાણમાં બેંગલોર ઇન્ટરનેશનલ એરપોર્ટ લિમિટેડનો હિસ્સો એન્કોરેજને ટ્રાન્સફર કરવા, અને મેસર્સ એન્કોરેજ ઇન્ફ્રાસ્ટ્રક્ચર ઇન્વેસ્ટમેન્ટ હોલ્ડિંગ લિમિટેડમાં 2726247 ઓન્ટારિયો ઇન્ક દ્વારા રૂ. 950 કરોડના રોકાણનો સમાવેશ થાય છે. જે OAC ની સંપૂર્ણ માલિકીની પેટાકંપની છે જે કેનેડાની સૌથી મોટી વ્યાખ્યાયિત લાભ પેન્શન યોજનાઓમાંની એક OMERS ના સંચાલક છે.
આ રોકાણ ઇન્ફ્રાસ્ટ્રક્ચર અને બાંધકામ ક્ષેત્રે અને એરપોર્ટ ક્ષેત્રે પણ મોટું પ્રોત્સાહન આપશે. ખાનગી ભાગીદારી છતાં વિશ્વ સ્તરીય એરપોર્ટ અને પરિવહન સંબંધિત માળખાકીય સુવિધાઓ વિકસાવવાની ભારત સરકારની યોજનાને આ રોકાણ નોંધપાત્ર રીતે પ્રમાણિત કરશે. તાજેતરમાં જાહેર થયેલી રાષ્ટ્રીય મુદ્રીકરણ પાઇપલાઇન  ને પણ આ રોકાણ નોંધપાત્ર પ્રોત્સાહન આપશે, કારણ કે તે અસ્કયામતો જેવી કે રસ્તા, રેલવે, એરપોર્ટ, સ્પોર્ટ્સ સ્ટેડિયમ, પાવર ટ્રાન્સમિશન લાઇન અને ખાનગી ઓપરેટરોને ગેસ પાઈપલાઈનને સંભાળવા સહિત રાજ્યની માલિકીની માળખાકીય સંપત્તિઓ ભાડે આપવા માટે મદદ કરશે. મેસર્સ એન્કોરેજ ઇન્ફ્રાસ્ટ્રક્ચર ઇન્વેસ્ટમેન્ટ હોલ્ડિંગ લિમિટેડ એનએમપી હેઠળ આવરી લેવાયેલા કેટલાક ક્ષેત્રોમાં ડાઉનસ્ટ્રીમ રોકાણ કરવાનો પ્રસ્તાવ મૂકી રહી છે.
આ રોકાણ પ્રત્યક્ષ રોજગારીનું સર્જન પણ કરશે કારણ કે મેસર્સ એન્કોરેજ ઇન્ફ્રાસ્ટ્રક્ચર ઇન્વેસ્ટમેન્ટ હોલ્ડિંગ લિમિટેડ જે ક્ષેત્રમાં ડાઉનસ્ટ્રીમ રોકાણો કરવાનો પ્રસ્તાવ મૂકી રહી છે તે મૂડી અને રોજગાર આધારિત ક્ષેત્ર છે. આ રોકાણ બાંધકામ અને સહાયક પ્રવૃત્તિઓ દરમિયાન પરોક્ષ રોજગારનું પણ સર્જન કરશે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ મહાત્મા ગાંધીને તેમની જયંતી પર નમન કર્યું
પ્રધાનમંત્રી શ્રી નરેન્દ્ર મોદી મહાત્મા ગાંધીને તેમની જયંતી નિમિત્તે નતમસ્તક થયા.
પ્રધાનમંત્રીએ કહ્યું કે, "આપણે ગાંધી જયંતી પર વ્હાલા બાપુને નમન કરીએ.
તેમના જીવન અને ઉમદા વિચારોથી શીખવાની કોઈ સીમા નથી.
બાપુના આદર્શો સમૃદ્ધ અને કરુણામય ભારત બનાવવા માટે માર્ગદર્શન આપતા રહે.”
SD/GP/BT
(
પ્રધાનમંત્રીનું કાર્યાલય
પ્રધાનમંત્રી 21 ઓક્ટોબરના રોજ એઈમ્સ નવી દિલ્હીના ઝજ્જર પરિસરમાં રાષ્ટ્રીય કેન્સર ઈન્સ્ટિટ્યુટમાં ઈન્ફોસિસ ફાઉન્ડેશન વિશ્રામ સદનનું ઉદ્ઘાટન કરશે
પ્રધાનમંત્રી શ્રી નરેન્દ્ર મોદી 21 ઓક્ટોબર, 2021ના રોજ સવારે 10.30 વાગ્યે એઈમ્સ નવી દિલ્હીના ઝજ્જર પરિસરમાં રાષ્ટ્રીય કેન્સર ઈન્સ્ટિટ્યુટ માં ઈન્ફોસિસ ફાઉન્ડેશન વિશ્રામ સદનનું ઉદ્ઘાટન કરશે, જેના પછી આ પ્રસંગે તેઓ સંબોધન કરશે.
ઈન્ફોસિસ ફાઉન્ડેશન દ્વારા 806 પથારીવાળા વિશ્રામ સદનનું નિર્માણ કોર્પોરેટ સામાજિક ઉત્તરદાયિત્વના એક ભાગરૂપે, કેન્સરના દર્દીઓ સાથે આવનારા લોકોને વાતાનુકૂલિત આવાસ સુવિધાઓ પ્રદાન કરવા માટે કરવામાં આવ્યું છે કે જેઓને લાંબા સમય સુધી હોસ્પિટલોમાં રહેવું પડે છે. તેનું નિર્માણ ફાઉન્ડેશન દ્વારા લગભગ 93 કરોડ રૂપિયાના ખર્ચે કરવામાં આવ્યું છે. આ એનસીઆઈની હોસ્પિટલ અને ઓપીડી બ્લોકની નજીક આવેલું છે.
આ પ્રસંગે કેન્દ્રીય આરોગ્ય તેમજ પરિવાર કલ્યાણ મંત્રી શ્રી મનસુખ માંડવિયા, હરિયાણાના મુખ્યમંત્રી શ્રી મનોહર લાલ ખટ્ટર અને ઈન્ફોસિસ ફાઉન્ડેશનના અધ્યક્ષ સુશ્રી સુધા મૂર્તિ પણ ઉપસ્થિત રહેશે.
SD/GP/JD
(
માર્ગ પરિવહન અને રાજમાર્ગ મંત્રાલય
શ્રી નીતિન ગડકરીએ જણાવ્યું હતું કે ભારતમાં પ્રથમ એલિવેટેડ અર્બન એક્સપ્રેસવે તરીકે વિકસિત દ્વારકા એક્સપ્રેસવે 2023માં કાર્યરત થશે
કેન્દ્રીય માર્ગ પરિવહન અને ધોરીમાર્ગ મંત્રી શ્રી નીતિન ગડકરીએ જણાવ્યું હતું કે દ્વારકા એક્સપ્રેસવે, જેને હરિયાણા ભાગમાં નોર્ધન પેરિફેરલ રોડ તરીકે પણ ઓળખવામાં આવે છે, તેને ભારતમાં પ્રથમ એલિવેટેડ અર્બન એક્સપ્રેસવે તરીકે વિકસાવવામાં આવી રહ્યો છે.
ટ્વીટ્સની શ્રેણીમાં તેમણે જણાવ્યું હતું કે દ્વારકા એક્સપ્રેસવે દિલ્હી-ગુડગાંવ એક્સપ્રેસવે  અને ધમનીના રસ્તાઓ પર દબાણ ઘટાડશે જે મુખ્યત્વે પશ્ચિમ દિલ્હીના મુસાફરોના ભારે ટ્રાફિકની ભીડનો અનુભવ કરે છે. તેમણે કહ્યું કે NH-8 પરનો 50%-60% ટ્રાફિક નવા એક્સપ્રેસ વે પર વાળવામાં આવશે, જેનાથી સોહના રોડ, ગોલ્ફ કોર્સ રોડ અને એર એક્સટેન્શન તરફ ટ્રાફિકની ગતિમાં સુધારો થશે. એકવાર 2023માં કાર્યરત થયા પછી, તે દિલ્હી-એનસીઆરમાં પણ વાયુ પ્રદૂષણ ઘટાડવામાં ખૂબ મદદ કરશે, એમ તેમણે ઉમેર્યું.
શ્રી ગડકરીએ જણાવ્યું હતું કે પ્રધાનમંત્રી શ્રી નરેન્દ્ર મોદીના દૂરંદેશી નેતૃત્વ હેઠળની સરકાર દેશના ખૂણેખૂણે વિશ્વસ્તરીય માળખાકીય સુવિધાઓના વિકાસને સક્રિયપણે પ્રાથમિકતા આપી રહી છે અને 'કનેક્ટિવિટી દ્વારા સમૃદ્ધિ'નો માર્ગ મોકળો કરી રહી છે.
મંત્રીએ કહ્યું કે તે 16-લેન એક્સેસ-નિયંત્રિત હાઇવે છે જેમાં બંને બાજુએ ઓછામાં ઓછા 3-લેન સર્વિસ રોડની જોગવાઈ છે, દિલ્હીમાં દ્વારકાથી હરિયાણાના ગુરુગ્રામને જોડતો એક્સપ્રેસવે કુલ 29 કિમી લંબાઈ સાથે, જેમાંથી 19 કિમી લંબાઈ હરિયાણામાં આવે છે જ્યારે બાકીની 10 કિમી લંબાઈ દિલ્હીમાં છે જેને રૂ. 9,000 કરોડના ખર્ચે વિકસાવવામાં આવી રહ્યો છે..
શ્રી ગડકરીએ જણાવ્યું હતું કે દ્વારકા એક્સપ્રેસવેમાં સૌથી લાંબી  અને સૌથી પહોળી  શહેરી રોડ ટનલના નિર્માણ સહિત મુખ્ય જંકશન પર 4 મલ્ટી-લેવલ ઇન્ટરચેન્જ  હશે. ભારત. એક્સપ્રેસવે NH-8  પર શિવ-મૂર્તિથી શરૂ થાય છે અને દ્વારકા સેક્ટર 21, ગુરુગ્રામ બોર્ડર અને બસઈ થઈને ખેરકી દૌલા ટોલ પ્લાઝા પાસે સમાપ્ત થાય છે.
મંત્રીએ કહ્યું કે આ પ્રતિષ્ઠિત પ્રોજેક્ટનો વિકાસ રાજધાની દિલ્હીની ભીડને દૂર કરવાની યોજનામાં મુખ્ય ભૂમિકા ભજશે. એકવાર દ્વારકા એક્સપ્રેસ વે પૂર્ણ થઈ ગયા પછી, તે દ્વારકાના સેક્ટર 25માં આગામી ઈન્ડિયા ઈન્ટરનેશનલ કન્વેન્શન સેન્ટર  સુધી સીધો પ્રવેશ પ્રદાન કરશે અને છીછરા ટનલ દ્વારા આઈજીઆઈ એરપોર્ટને વૈકલ્પિક કનેક્ટિવિટી પણ પ્રદાન કરશે. તેમણે કહ્યું હતું કે અદ્યતન ઇન્ટેલિજન્ટ ટ્રાન્સપોર્ટેશન સિસ્ટમ્સ  જેવી કે એડવાન્સ્ડ ટ્રાફિક મેનેજમેન્ટ સિસ્ટમ, ટોલ મેનેજમેન્ટ સિસ્ટમ, CCTV કેમેરા, સર્વેલન્સ વગેરે આ આગામી વર્લ્ડ ક્લાસ કોરિડોરનો ભાગ અને પાર્સલ હશે.
શ્રી ગડકરીએ જણાવ્યું હતું કે દ્વારકા એક્સપ્રેસ વેમાં 12,000 વૃક્ષોના પ્રત્યારોપણ સાથે વૃક્ષ પ્રત્યારોપણની વિશાળ સિદ્ધિ હશે. તેમણે જણાવ્યું હતું કે આ પ્રોજેક્ટમાં એક એન્જિનિયરિંગ પાસું પણ છે જેમાં 34 મીટર પહોળો 8-લેન હાઇવેનો સમાવેશ થાય છે, જે એક જ થાંભલા પર બાંધવામાં આવી રહ્યો છે. આ પ્રોજેક્ટ તેના બાંધકામ માટે 2 લાખ MT સ્ટીલ  અને 20 લાખ ટન કોંક્રિટ  વપરાશનો અંદાજ છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 231
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન હેઠળ અત્યાર સુધીમાં કુલ 220.66 કરોડ રસીના ડોઝ  આપવામાં આવ્યા છે.
છેલ્લા 24 કલાકમાં 2,363 ડોઝ આપવામાં આવ્યા છે
ભારતનો સક્રિય કેસલોડ હાલમાં 36,244 છે
સક્રિય કેસ 0.08% છે
રિકવરી રેટ હાલમાં 98.73% છે
છેલ્લા 24 કલાકમાં 7,873 રિકવરી સાથે કુલ રિકવરી વધીને 4,43,92,828 થઈ
છેલ્લા 24 કલાકમાં 3,962 નવા કેસ નોંધાયા છે
દૈનિક સકારાત્મકતા દર 
સાપ્તાહિક સકારાત્મકતા દર 
અત્યાર સુધીમાં કુલ 92.72 કરોડ ટેસ્ટ હાથ ધરવામાં આવ્યા છે; છેલ્લા 24 કલાકમાં 1,82,294 ટેસ્ટ કરવામાં આવ્યા છે
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 93
પ્રધાનમંત્રીનું કાર્યાલય
વર્ષ 2014, 2015 અને 2016 માટે ભારતનાં રાષ્ટ્રપતિએ ટાગોર સાંસ્કૃતિક સદભાવના પુરસ્કાર એનાયત કર્યા
પ્રધાનમંત્રી મોદીએ જણાવ્યું કે, વિવેકાનંદ, ટાગોર જેવા લોકોને કારણે ભારતીય સંસ્કૃતિનું અસ્તિત્વ ટકી રહ્યું છે
મણિપુરનાં નૃત્યકાર, બાંગ્લાદેશનાં શિલ્પકારોને પુરસ્કાર પ્રાપ્ત થયો
ભારતનાં રાષ્ટ્રપતિ શ્રી રામનાથ કોવિંદે વર્ષ 2014, 2015 અને 2016 માટે ટાગોર સાંસ્કૃતિક સદભાવના પુરસ્કાર અનુક્રમે શ્રી રાજકુમાર સિંહજીત સિંહ, છાયનટ  અને શ્રી રામ વનજી સુતારને એનાયત કર્યો હતો. પુરસ્કાર વિજેતાઓની પસંદગી પ્રધાનમંત્રીનાં નેતૃત્વમાં નિર્ણાયક મંડળે કરી હતી, જેમાં ભારતની સર્વોચ્ચ અદાલતનાં મુખ્ય ન્યાયાધિશ શ્રી રંજન ગોગાઈ, ચૂંટણી પંચનાં ભૂતપૂર્વ કમિશનર શ્રી એન ગોપાલસ્વામી અને ભારતીય સાંસ્કૃતિક સંબંધો માટેની પરિષદનાં પ્રમુખ શ્રી વિનય સહસ્ત્રાબુદ્ધે સામેલ હતાં.
આ પ્રસંગે પ્રધાનમંત્રી શ્રી નરેન્દ્ર મોદીએ કહ્યું હતું કે, કોઈ પણ દેશનો આત્મા એની સંસ્કૃતિ છે, કારણ કે એનાથી કોઈ પણ દેશ કે સમાજને ઓળખ મળે છે. તેમણે કહ્યું હતું કે, “ભારત સમૃદ્ધ સાંસ્કૃતિક વારસો ધરાવે છે, જે ભારતીયોએ સંસ્થાનવાદ અને વિદેશી આક્રમણોનો સામનો કરીને પણ તે વારસો જાળવી રાખ્યો હતો, ગુરુદેવ ટાગોર અને સ્વામી વિવેકાનંદ જેવા મહાનુભાવોનાં પ્રદાનને કારણે આ શક્ય બન્યું હતું.”
પ્રધાનમંત્રીએ જણાવ્યું હતું કે, “ભારતનો વિવિધતામાં એકતા ધરાવતો સાંસ્કૃતિક વારસો ગુરુદેવની કૃતિઓ અને રચનાઓમાં પ્રતિબિંબિત થાય છે. રવિન્દ્ર સંગીત આપણાં દેશનાં તમામ રંગો ધરાવે છે અને એ કોઈ ભાષા દ્વારા બંધાયેલા નથી. તેમણે ટાગોરનાં વિચારોને શાશ્વત ગણાવ્યાં હતાં અને જણાવ્યું હતું કે, તેમની રચનાઓમાંથી દુનિયા શીખવા માટે આતુર રહે છે, તેમણે લોકકળાઓને અને પરંપરાગત નૃત્યોને સન્માન આપ્યું હતું, જે ભારતીય સંસ્કૃતિમાં જોવા મળે છે.”
મણિપુરી નૃત્યનાં અભૂતપૂર્વ પ્રસાર બદલ શ્રી રાજકુમાર સિંહજીત સિંહને વર્ષ 2014 માટે પુરસ્કાર આપવામાં આવ્યો હતો. બાંગ્લાદેશનાં સાંસ્કૃતિક સંગઠન છાયાનટને ગુરુદેવ રવિન્દ્રનાથ ટાગોરનાં કાર્યો અને બાંગ્લા કળાઓને પ્રોત્સાહન આપવાની ભૂમિકા બદલ વર્ષ 2015નો પુરસ્કાર એનાયત થયો હતો. વર્ષ 2016 માટેનો પુરસ્કાર પ્રસિદ્ધ શિલ્પકાર અને વિદ્વાન શ્રી રામ વનજી સુતારને એનાયત થયો હતો.
રવિન્દ્રનાથ ટાગોરની 150મી જન્મજયંતિની ઉજવણી દરમિયાન વર્ષ 2012માં સરકારે ટાગોર સાંસ્કૃતિક સદભાવના પુરસ્કાર આપવાની શરૂઆત કરી હતી. આ પુરસ્કાર દર વર્ષે એનાયત થાય છે તેની સાથે એક કરોડની રકમ, સ્ક્રોલમાં પ્રશસ્તિપત્ર, તકતી તેમજ વિશિષ્ટ પરંપરાગત હસ્તકળા કે હાથવણાટની ચીજવસ્તુ આપવામાં આવે છે.
Please click here for the Prime Minister’s speech
RP
(Visitor Counter : 205
નાણા મંત્રાલય
સાર્વજનિક ક્ષેત્રના તમામ સૂચીબદ્ધ સાહસો માટે જનતાની 25 ટકા ભાગીદારીના ધોરણને પૂરા કરવા માટે જરૂરી પગલા
સરકાર વિદેશી બજારોમાં કુલ ઉધારી કાર્યક્રમના એક ભાગને વધારશે
નેત્રહીન વ્યક્તિઓ સરળતાથી ઓળખી શકે તેવા એક, બે, પાંચ, દસ અને વીસ રૂપિયાના નવા સિક્કા ટૂંક સમયમાં ઉપલબ્ધ થશે
નવી દિલ્હી, 05-07-2019
સાર્વજનિક ક્ષેત્રના સાહસો માં નાગરિકોની વધુ સારી ભાગીદારી અને સૂચીબદ્ધ પીએસયુને વધુ વ્યવસાયિક અને બજારોન્મુખ વ્યવસ્થા માટે સરકાર દ્વારા તમામ શક્ય પગલા લેવાનો પ્રસ્તાવ છે, જેથી સૂચીબદ્ધ પીએસયુ માટે જનતાની 25 ટકા ભાગીદારીના ધોરણને પૂર્ણ કરી શકાય અને વિદેશી ભાગીદારીની સીમાને તમામ પીએસયુ કંપનીઓની પરવાનગી યોગ્ય સીમા સુધી લાવી શકાય, જે વૃદ્ધિ પામતા બજાર સૂચકાંકનો ભાગ છે. કેન્દ્રીય નાણા અને કૉર્પોરેટ બાબતોના મંત્રી શ્રીમતી નિર્મલા સીતારમણે આજે લોકસભામાં 2019-20નું કેન્દ્રીય બજેટ રજૂ કરતા આ વાત જણાવી હતી.
નાણા મંત્રીએ કહ્યું કે નેત્રહીન વ્યક્તિઓ માટે સરળતાથી ઓળખી શકાય તેવા એક, બે, પાંચ, દસ અને વીસ રૂપિયાના નવા સિક્કા વપરાશ માટે ટૂંક સમયમાં જ ઉપલબ્ધ થશે. પ્રધાનમંત્રીએ 7 માર્ચ, 2019ના રોજ આ સિક્કા જાહેર કર્યા હતા. આ નવા સિક્કા ટૂંક સમયમાં જ જનતા માટે ઉપલબ્ધ થશે. જીડીપીમાં ભારતનું સોવરેઈન ધિરાણ વિશ્વભરમાં સૌથી ઓછું છે કે જે 5 ટકા કરતા પણ ઓછુ છે. સરકાર વિદેશી બજારોમાં વિદેશી મુદ્રામાં પોતાના સમગ્ર ઉધાર કાર્યક્રમના એક હિસ્સાને વધારવાનું શરુ કરશે. તેનાથી ઘરેલું બજારમાં સરકારી પ્રતિભૂતિઓની માગ પર પણ લાભપ્રદ પ્રભાવ પડશે.
DK/NP/J.Khunt/GP
(Visitor Counter : 162
પ્રધાનમંત્રીનું કાર્યાલય
પ્રધાનમંત્રીએ લોકોને લોહરીના અવસર પર શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ લોકોને લોહરીના અવસર પર શુભેચ્છા પાઠવી છે. પ્રધાનમંત્રીએ કહ્યું કે, “હેપ્પી લોહરી, આપણે પ્રાર્થના કરીએ છીએ કે સર્વત્ર આનંદ અને સારી તંદુરસ્તી રહે. આ વિશેષ અવસર સૌને માટે પ્રેમ અને કરુણા લાવે.
SD/GP
(
પ્રધાનમંત્રીનું કાર્યાલય
માલદીવની મુલાકાતે પ્રસ્થાન કરતા અગાઉ પ્રધાનમંત્રીનુ નિવેદન
પ્રધાનમંત્રી શ્રી નરેન્દ્ર મોદીએ માલદીવની મુલાકાત માટે પ્રસ્થાન કરતા અગાઉ આપેલા નિવેદનનો મૂળપાઠ નીચે મુજબ છેઃ
“હું ભારતનાં મિત્ર રાષ્ટ્ર અને પડોશી દેશ પ્રજાસત્તાક માલદીવની રાજધાની માલેની મુલાકાતે જઈ રહ્યો છું તેની મને ખુશી છે. હું માલદીવનાં ચૂંટાયેલા રાષ્ટ્રપતિ મહામહિમ ઇબ્રાહિમ મોહમ્મદ સોલિહનાં ઐતિહાસિક શપથગ્રહણ સમારંભમા સામેલ થવા જઈ રહ્યો છું.
હું તાજેતરમાં પ્રજાસત્તાક માલદીવમાં યોજાયેલી ચૂંટણીમાં એમનાં વિજય બદલ એમને અભિનંદન આપું છું. આ ચૂંટણી લોકશાહી, કાયદાનાં શાસન અને સમૃદ્ધ ભવિષ્ય માટે પ્રજાસત્તાક માલદીવની જનતાની સહિયારી આકાંક્ષાનું પ્રતિનિધિત્વ કરે છે.
ભારત અને માલદીવ વચ્ચેનાં સંબંધોનાં મૂળિયાં ઇતિહાસમાં રહેલાં છે, આપણાં લોકો વચ્ચેનાં મજબૂત જોડાણમાં રહેલાં છે તથા શાંતિ અને સમૃદ્ધિ માટે એમની સહિયારી આકાંક્ષામાં છે. મારી સરકારનું વિઝન ‘સબ કા સાથ, સબ કા વિકાસ’નાં સમાવેશી વિકાસનું છે, જે આપણાં પડોશી દેશોમાં પહોંચ્યું છે. અમે ભારતમાં લોકતાંત્રિક, સમૃદ્ધ અને શાંતિપૂર્ણ પ્રજાસત્તાક માલદીવને જોવા ઇચ્છીએ છીએ.
હું માલદીવમાં શ્રી સોલિહની નવી સરકારને એની વિકાસલક્ષી પ્રાથમિકતાઓ સાકાર કરવા માટે ખભેખભો મિલાવીને કામ કરવાની ઇચ્છા વ્યક્ત કરીશ, ખાસ કરીને માળખાગત, હેલ્થકેર, કનેક્ટિવિટી અને માનવ સંસાધન વિકાસનાં ક્ષેત્રોમાં.
મને ખાતરી છે કે, મારી મુલાકાત આપણાં બંને દેશો વચ્ચેનાં સંબંધો, આદાન-પ્રદાન અને સહકારનાં નવા યુગમાં પ્રવેશ કરશે.”
RP
(Visitor Counter : 70
મંત્રીમંડળ
કેબિનેટે મહાત્મા ગાંધી પ્રવાસી સુરક્ષા યોજના બંધ કરવાની મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે મહાત્મા ગાંધી પ્રવાસી સુરક્ષા યોજના ને સ્થગિત કરવાની મંજૂરી આપી દીધી છે, કે જે ઈસીઆર દેશમાં વ્યવસાય માટે વિદેશ જતા ઈમિગ્રેશન ચેક રીક્વયર્ડ  વર્ગના લોકોની સામાજિક સુરક્ષાને લગતી બાબતોને ઉકેલવા માટે વર્ષ 2012માં શરુ કરવામાં આવી હતી.
એમજીપીએસવાય હેઠળ નોંધણી ખુબ જ ઓછી હતી અને છેલ્લા એક વર્ષથી કોઈ નવી નોંધણી થઇ નહોતી. આથી આ યોજનાની સ્થગિતતા નિવારી શકાય તેવા વહીવટીય અને દસ્તાવેજ સાચવણીને લગતા બિન જરૂરી ખર્ચને અટકાવશે.
AP/J.Khunt/GP
(Visitor Counter : 23
નાણા મંત્રાલય
બજેટમાં રાષ્ટ્રીય શિક્ષણ નીતિ હેઠળ તમામ પાસાઓમાં ગુણવત્તાયુક્ત શિક્ષણ માટે 15,000 શાળાઓનો સમાવેશ કરવાની દરખાસ્ત
એનજીઓ/ખાનગી શાળાઓ/રાજ્યોની ભાગીદારીમાં 100 નવી સૈનિક શાળાઓ સ્થાપવામાં આવશે
ભારતીય ઉચ્ચ શિક્ષણ પંચની રચનાનો પ્રસ્તાવ, આ હેઠળ માનકીકરણ, માન્યતા, નિયમનકારી અને ભંડોળ ઉભું કરવાનું કામ હશે
લદ્દાખમાં સેન્ટ્રલ યુનિવર્સિટીની સ્થાપના કરવામાં આવશે
દેશની 15,000થી વધુ શાળાઓ રાષ્ટ્રીય શિક્ષણ નીતિના તમામ પાસાઓને આવરી લેશે જેથી દેશમાં શિક્ષણની ગુણવત્તાને મજબૂત બનાવવામાં આવે. તે જ સમયે, તેણે તેમના પ્રદેશ માટે વધુ સારી શાળાના ઉદાહરણ તરીકે ઉભરી આવવું જોઈએ, જેથી એક શ્રેષ્ઠ નીતિ પ્રાપ્ત થાય અને અન્ય શાળાઓને પ્રેરણા મળે અને તેમને માર્ગ બતાવે. કેન્દ્રીય નાણાં અને કોર્પોરેટ બાબતોના મંત્રી શ્રીમતી નિર્મલા સીતારમણે આજે સંસદમાં કેન્દ્રીય બજેટ 2021-22 રજૂ કરતી વખતે આ મુજબ જણાવ્યું હતું. તેમણે એમ ઉમેર્યું હતું કહ્યું કે એનજીઓ/ખાનગી શાળાઓ/રાજ્યોની ભાગીદારીમાં 100 નવી સૈનિક શાળાઓની સ્થાપના કરવામાં આવશે.
ઉચ્ચ શિક્ષણ
નાણા મંત્રીએ ભારતીય ઉચ્ચ શિક્ષણ પંચની રચનાની દરખાસ્ત રજૂ કરતા તેની એકંદરે ભૂમિકા નિભાવવાની વાત કરી જેમાં 4 મુખ્ય પાસાં, માનકતા, માન્યતા, નિયમનકારી નિર્માણ અને ભંડોળ હશે.
શ્રીમતી નિર્મલા સીતારમણે જણાવ્યું હતું કે “આપણા ઘણા શહેરોમાં વિવિધ સંશોધન સંસ્થાઓ, યુનિવર્સિટીઓ અને કોલેજ છે જે સરકારના સમર્થનથી ચાલે છે. ઉદાહરણ તરીકે હૈદરાબાદ, જ્યાં લગભગ 40 મુખ્ય સંસ્થાઓ છે. એ જ રીતે, અન્ય 9 શહેરોમાં, અમે સમાન એકંદર માળખું બનાવીશું, જેથી આ સંસ્થાઓમાં સારી સુવિધાઓ ઉપલબ્ધ થઈ શકે, તેમજ તેમની સ્વાયતતા જાળવી શકાય. આ હેતુ માટે અનોખી ગ્રાન્ટ  શરૂ કરવામાં આવશે.
લેહમાં સેન્ટ્રલ યુનિવર્સિટી
તેમણે લદ્દાખમાં ઉચ્ચ શિક્ષણ મેળવવા માટે લેહમાં સેન્ટ્રલ યુનિવર્સિટી બનાવવાની દરખાસ્ત કરી.
SD/GP/BT
(